**Karolis Minkevičius**

|  |
| --- |
| Romėniškojo laikotarpio agrariniai kraštovaizdžiai: žemdirbystės ir gamtinės aplinkos sąveikos Lietuvoje I-IV a.Projekto vadovai: Dr Dalia KisielienėStažuotojas: Dr Karolis MinkevičiusStažuotės trukmė: 2022 – 2024Finansavimo šaltinis: LMTProjekto Nr.: P-PD-22-013 |
| Romėniškasis laikotarpis Europos istorijoje išsiskiria sparčia socialine, technologine ir ekonomine raida. Archeologiniai duomenys atskleidžia, jog ženklūs pokyčiai gyvenviečių tinklo struktūroje, žemės ūkyje bei kraštovaizdyje vyko ir romėniškojo laikotarpio (1-400 cal AD) Lietuvoje. Pastaraisiais metais surinkta ir susisteminta archeobotaninė medžiaga iš šio laikotarpio piliakalnių ir gyvenviečių suteikia galimybę taikant tarpdisciplininius lengvųjų (anglies ir azoto) stabiliųjų izotopų tyrimus pirmą kartą detaliau analizuoti įvairius technologinius I t-mečio pradžios žemdirbystės aspektus – pasėlių kultivavimo sąlygas, rotacijų taikymą, dirvožemio derlingumo gerinimo mechanizmus ir pan. O taip pat ir įvertinti gamtinės aplinkos reikšmę įvairioms žemdirbystės strategijoms bei agrarinės veiklos poveikį kraštovaizdžio raidai. Šiuo projektu siekiama taikant archeobotaninės ir zooarcheologinės medžiagos stabiliųjų δ13C ir δ15N izotopų tyrimus nustatyti pasėlių kultivavimo sąlygas ir žemdirbystės poveikį gamtinei aplinkai romėniškojo laikotarpio Lietuvoje. Tikslui pasiekti bus atlikta reprezentatyvių mėginių iš informatyvių šio periodo archeologinių vietovių atranka. Taip pat atliktas mėginių datavimas AMS 14C metodu bei stabiliųjų δ13C ir δ15N izotopų matavimai. Atlikus gautų tyrimo duomenų analizę jie bus kontekstualizuojami ankstesnių archeologinių ir paleoaplinkos tyrimų metu surinktų duomenų fone. Tyrimu siekiama prisidėti prie naujos ir aktualios Lietuvos priešistorės tyrimų krypties vystymo bei jos integravimo į platesnį Europos archeobotanikos diskursą. |